Foto: Iranian Presidency/AP Eron prezidenti Hasan Ruhoniyning ma’lum qilishicha, mamlakat Qo‘shma Shtatlar tomonining yangi sanksiyalaridan qo‘rqmaydi. Bu haqda Reuters xabar bermoqda. Ta’kidlanishicha, Eron neft sektoriga yo‘naltirilgan Amerika tomonining yangi sanksiyalari shu yil 4 noyabrida joriy qilinishi kerak. Ruhoniyning so‘zlariga ko‘ra, ular Vashingtonning Tehronga nisbatan adolatsiz munosabati bo‘yicha yana bir misolga aylanadi. «Ammo odamlarga yaxshi ma’lumki, hukumatda Amerika tahdidlari oldida hech qanday qo‘rquv yo‘qdir», - dedi Ruhoniy. Eslatib o‘tamiz, avvalroq Xitoy Eron neftidan voz kechmoqchi ekani xabar berilgandi.